CELEX: 32009R0611
Language: sl
Date: 2009-07-10 00:00:00
Title: Uredba Komisije (ES) št. 611/2009 z dne 10. julija 2009 o popravku Uredbe (ES) št. 1276/2008 o nadzoru s fizičnimi pregledi pri izvozu kmetijskih proizvodov, za katere se dobijo izvozna nadomestila ali drugi zneski

11.7.2009   
            
            
               SL
            
            
               Uradni list Evropske unije
            
            
               L 180/15
            
         
      UREDBA KOMISIJE (ES) št. 611/2009
   z dne 10. julija 2009
   o popravku Uredbe (ES) št. 1276/2008 o nadzoru s fizičnimi pregledi pri izvozu kmetijskih proizvodov, za katere se dobijo izvozna nadomestila ali drugi zneski
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti členov 170(c) in 194(a) v povezavi s členom 4 Uredbe,
   ob upoštevanju naslednjega:
   
               (1)
            
            
               Člen 11(5) Uredbe Komisije (ES) št. 1276/2008 (2) in Priloga II k navedeni uredbi ustrezata, v skladu s korelacijsko tabelo v Prilogi IX k navedeni uredbi, členu 3(2) in členu 1 Uredbe Komisije (ES) št. 3122/94 z dne 20. decembra 1994 o določitvi meril za analizo tveganja v zvezi s kmetijskimi proizvodi, za katere se dobijo izvozna nadomestila (3). Zlasti točka (a) člena 11(5) Uredbe (ES) št. 1276/2008 ustreza prvi alinei člena 3(2) Uredbe (ES) št. 3122/94. Kadar pa se navedena prva alinea člena 3(2) Uredbe (ES) št. 3122/94 nanaša na merila, določena v celotnem drugem odstavku člena 1 navedene uredbe, se člen 11(5)(a) Uredbe (ES) št. 1276/2008 nanaša samo na merila, ki so določena v točki 1 Priloge II k Uredbi.
            
         
               (2)
            
            
               Ker mora uradno obvestilo o analizi tveganja zajemati vse ustrezne sestavine tveganja, kot je bilo določeno že v Uredbi (ES) št. 3122/94, je treba v členu 11(5)(a) Uredbe (ES) št. 1276/2008 ustrezno popraviti omejitve za točko 1 Priloge II k navedeni uredbi.
            
         
               (3)
            
            
               Ukrepi iz te uredbe so skladni z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Člen 11(5)(a) Uredbe (ES) št. 1276/2008 se nadomesti z naslednjim:
   
               „(a)
            
            
               sprejetih ukrepih, vključno z navodili pristojnim državnim službam, za izvajanje sistema izbire na podlagi analize tveganja glede na merila iz Priloge II;“.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. julija 2009
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 299, 16.11.2007, str. 1.
   
      (2)  UL L 339, 18.12.2008, str. 53.
   
      (3)  UL L 330, 21.12.1994, str. 31.